Tänase päeva järel jätkab esialgse info kohaselt  mängu 574 pokkerimängijat ning chipliidriks on Tony Dunst (pildil) 1,546,000 žetooniga, kelle õpetusi ja artikleid on ilmunud ka meie lehe strateegianurgas. Tuntud tegijatest on suurte stäkkidega sees veel Phil Galfond (1,392,000), Garrett Adelstein (1,440,000), Duy Le (1,460,000), Theo Jorgensen (1,340,000), Matt Affleck (1,395,000), Johnny Chan (1,159,000), Adam Levy (951,000), Alexander Kostritsyn (750,000), Praz Bansi (662,000), Scotty Nguyen (630,000) ja Vanessa Selbst (435,000). Huvitav oleks veel märkida, et rahadesse jõudsid kõik neli turniiri algustanud Mizrachi-vennast, kellest kolm on veel siiamaani elus. Kahjuks tõi WSOP põhiturniiri neljas päev lõpu järgmistele pokkeristaaridele: Matt Savage, JJ Liu, Kathy Liebert, Dave Sands, Annie Duke, Barry Greenstein, Adam Junglen, Erica Schoenberg ja Robert Varkonyi.